CELEX: 32013D0525
Language: lv
Date: 2013-10-22 00:00:00
Title: 2013/525/ES: Padomes Īstenošanas lēmums ( 2013. gada 22. oktobris ), ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai

24.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 282/71
            
         PADOMES ĪSTENOŠANAS LĒMUMS
   (2013. gada 22. oktobris),
   ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai
   (2013/525/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (1), un jo īpaši tās 3. panta 2. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Pēc Īrijas lūguma Padome ar Īstenošanas lēmumu 2011/77/ES (2) piešķīra Īrijai finanšu palīdzību, lai atbalstītu stingru ekonomikas un reformu programmu, kuras mērķis ir atjaunot uzticību, ļaut ekonomikai atkal uzsākt ilgtspējīgu izaugsmi un nodrošināt finanšu stabilitāti Īrijā, eurozonā un Savienībā.
            
         
               (2)
            
            
               Komisija 2013. gada 10. jūlijā pabeidza desmito Īrijas ekonomikas reformu programmas pārskatīšanu.
            
         
               (3)
            
            
               Ir nepieciešams neliels finanšu palīdzības pieejamības laikposma pagarinājums, lai saistībā ar pēdējo pārskatīšanu ļautu vispusīgi un ar pienācīgu rūpību izvērtēt reformu programmas nosacījumu izpildi un lai nodrošinātu, ka laikā tiek pieņemts lēmums par finanšu palīdzības pēdējās daļas izmaksu.
            
         
               (4)
            
            
               Tāpēc attiecīgi būtu jāgroza Īstenošanas lēmums 2011/77/ES,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2011/77/ES 1. panta 2. punktu aizstāj ar šādu:
   
      “2.   Finanšu palīdzība ir pieejama trīs gadus un divus mēnešus, sākot no pirmās dienas pēc šā lēmuma spēkā stāšanās.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Īrijai.
   
      Luksemburgā, 2013. gada 22. oktobrī
      
         
            Padomes vārdā –
         
            priekšsēdētājs
         
         L. LINKEVIČIUS
      
   
   
      (1)  OV L 118, 12.5.2010., 1. lpp.
   
      (2)  Padomes Īstenošanas lēmums 2011/77/ES (2010. gada 7. decembris) par Savienības finanšu palīdzības piešķiršanu Īrijai (OV L 30, 4.2.2011., 34. lpp.).